CELEX: 62007FA0046
Language: el
Date: 2008-10-22 00:00:00
Title: Υπόθεση F-46/07: Απόφαση του Δικαστηρίου Δημόσιας Διοίκησης (τρίτο τμήμα) της 22ας Οκτωβρίου 2008 — Tzirani κατά Επιτροπής (Υπαλληλική υπόθεση — Υπάλληλοι — Πρόσληψη — Διορισμός σε βαθμό — Προαγωγή — Θέση διευθυντή — Απόρριψη υποψηφιότητας — Εκτέλεση αποφάσεως του Πρωτοδικείου περί ακυρώσεως αποφάσεως διορισμού — Παραδεκτό)

6.12.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 313/57
            
         Απόφαση του Δικαστηρίου Δημόσιας Διοίκησης (τρίτο τμήμα) της 22ας Οκτωβρίου 2008 — Tzirani κατά Επιτροπής
   (Υπόθεση F-46/07) (1)
   
   (Υπαλληλική υπόθεση - Υπάλληλοι - Πρόσληψη - Διορισμός σε βαθμό - Προαγωγή - Θέση διευθυντή - Απόρριψη υποψηφιότητας - Εκτέλεση αποφάσεως του Πρωτοδικείου περί ακυρώσεως αποφάσεως διορισμού - Παραδεκτό)
   (2008/C 313/102)
   Γλώσσα διαδικασίας: η γαλλική
   Διάδικοι
   
      Προσφεύγουσα-ενάγουσα: Μαρία Τζιράνη (Βρυξέλλες, Βέλγιο) (εκπρόσωπος: É. Boigelot, δικηγόρος)
   
      Καθής-εναγομένη: Επιτροπή των Ευρωπαϊκών Κοινοτήτων (εκπρόσωποι: G. Berscheid και V. Joris, επικουρούμενοι από τον B. Wägenbaur, δικηγόρο)
   Αντικείμενο
   Αφενός, αίτημα περί ακυρώσεως της αποφάσεως της Επιτροπής των Ευρωπαϊκών Κοινοτήτων της 30ής Αυγούστου 2006, με την οποία διορίστηκε ο M. D. J. στη θέση του διευθυντή της Διεύθυνσης Β «Κανονισμός υπηρεσιακής κατάστασης: πολιτική, διαχείριση και παροχή συμβουλών» της Γενικής Διεύθυνσης (ΓΔ) «Προσωπικό και Διοίκηση» και, ως εκ τούτου, απορρίφθηκε η υποψηφιότητα της προσφεύγουσας-ενάγουσας για την ίδια θέση και, αφετέρου, αίτημα να υποχρεωθεί η Επιτροπή να της καταβάλει αποζημίωση προς αποκατάσταση της ζημίας και προς ικανοποίηση της ηθικής βλάβης που υπέστη.
   Διατακτικό
   Το Δικαστήριο Δημόσιας Διοίκησης αποφασίζει:
   
               1)
            
            
               Ακυρώνει την απόφαση περί απορρίψεως της υποψηφιότητας της Μ. Τζιράνη για τη θέση του διευθυντή της Διεύθυνσης B «Κανονισμός υπηρεσιακής κατάστασης: πολιτική, διαχείριση και παροχή συμβουλών» της Γενικής Διεύθυνσης (ΓΔ) «Προσωπικό και Διοίκηση» της Επιτροπής των Ευρωπαϊκών Κοινοτήτων.
            
         
               2)
            
            
               Ακυρώνει την απόφαση της 30ής Αυγούστου 2006, περί διορισμού του M. D. J. στη θέση του διευθυντή της Διεύθυνσης Β «Κανονισμός υπηρεσιακής κατάστασης: πολιτική, διαχείριση και παροχή συμβουλών» της Γενικής Διεύθυνσης (ΓΔ) «Προσωπικό και Διοίκηση» της Επιτροπής των Ευρωπαϊκών Κοινοτήτων.
            
         
               3)
            
            
               Υποχρεώνει την Επιτροπή των Ευρωπαϊκών Κοινοτήτων να καταβάλει στη Μ. Τζιράνη το ποσό των 10 000 ευρώ ως αποζημίωση.
            
         
               4)
            
            
               Απορρίπτει την προσφυγή-αγωγή κατά τα λοιπά.
            
         
               5)
            
            
               Η Επιτροπή των Ευρωπαϊκών Κοινοτήτων φέρει τα δικαστικά της έξοδα, καθώς και τα έξοδα της Μ. Τζιράνη.
            
         
      (1)  ΕΕ C 170 της 21.7.2007, σ. 42.